CK รายได้ก่อสร้าง-ส่วนแบ่งเงินลงทุนพุ่ง ดันกำไรปี 65 ทะลุ 1 พันล้าน โต 22%
CK รายงานกำไรปี 65 อยู่ที่ 1.1 พันล้านบาท เพิ่มขึ้น 22% จากปีก่อนกำไร 905 ล้านบาท รายได้ก่อสร้าง และส่วนแบ่งเงินลงทุนเพิ่มขึ้นจากช่วงเดียวกันของปีก่อน
CK รายงานกำไรปี 65 อยู่ที่ 1.1 พันล้านบาท เพิ่มขึ้น 22% จากปีก่อนกำไร 905 ล้านบาท รายได้ก่อสร้าง และส่วนแบ่งเงินลงทุนเพิ่มขึ้นจากช่วงเดียวกันของปีก่อน
27 ก.พ. 2566

บริษัท ช.การช่าง จำกัด (มหาชน) หรือ CK รายงานผลการดำเนินงานงวดปี 2565 มีกำไรสุทธิ ดังนี้

ทั้งนี้กำไรสุทธิที่เพิ่มขึ้นจากบริษัทมีรายได้จากสัญญาก่อสร้าง 18,097 ล้านบาท คิดเป็นร้อยละ 92.05 ของรายได้รวม โดยเพิ่มขึ้น 5,898 ล้านบาทจากปี ก่อนหน้า คิดเป็นร้อยละ 48.35 เนืองจากบริษัทและบริษัทย่อยรับรู้รายได้ในการก่อสร้างทั้ง 2 โครงการที่มีอยู่ และโครงการใหม่ เช่น โครงการก่อสร้างทางรถไฟสายเด่นชัย-เชียงราย-เชียงของ สัญญาที่ 2 ช่วงงาว-เชียงราย และสัญญาที 3 ช่วงเชียงราย-เชียงของ และ Preliminary Construction Works
นอกจากนี้ในปี 2565 บริษัทมีส่วนแบ่งกําไรจากเงินลงทุนในบริษัทร่วมจํานวน 1,530 ล้านบาท เพิ่มขึ้น 442 ล้านบาทเมื่อเทียบกับปี ก่อน คิดเป็นร้อยละ 40.61 มาจาก
บริษัท ซีเค พาวเวอร์ จํากัด (มหาชน) โดยเป็นรายได้จากการขายไฟฟ้าและไอน้ำจากโรงไฟฟ้าบางปะอิน โคเจนเนอเรชัน (BIC) และ บริษัท ทางด่วนและรถไฟฟ้ ากรุงเทพ จํากัด (มหาชน) มีปริมาณผู้ใช้ทางด่วนและผู้โดยสารรถไฟฟ้าเพิ่มขึ้นอย่างมากเมื่อเทียบกับปีที่แล้ว
นอกจากนี้บอร์ดอนุมัติจ่ายเงินปันผลงวด 1 ก.ค.-31 ธ.ค. 65 และจากกำไรสะสมเป็นเงินสดในอัตราปันผลหุ้นละ 0.10 บาท กำหนดวันที่ไม่ได้สิทธิรับเงินปันผล (XD) วันที่ 13 มี.ค.66 และจ่ายปันผลวันที่ 23 พ.ค. 66